23/12/2022 | Administración LocalMunicipal
Paderne
Bases xerais e específicas que regulan as convocatorias de diversos procesos selectivos correspondentes ás prazas de estabilización de emprego temporal do Concello de Paderne a convocar polo sistema de concurso

ANUNCIO O Concello de Paderne, por Decreto de Alcaldía nº531/2022 de vinte de decembro de dous mil vinte e dous, aprobou as bases xeráis e específicas que regulan as convocatorias de diversos procesos selectivos correspondentes ás prazas de estabilización de emprego temporal do concello de paderne a convocar polo sistema de concurso e que se relacionan: BASES XERAIS PRIMEIRA.- CONTIDO E ÁMBITO DE APLICACIÓN Estas Bases Xerais teñen por obxecto regular as convocatorias para cubrir as prazas de traballo vacantes no cadro de persoal laboral do Concello de Paderne relativas ao proceso de estabilización de emprego temporal que se convocan polo sistema de concurso ao abeiro do previsto na Lei 20/2021, do 28 de decembro. As especialidades de cada proceso selectivo: natureza e características dos postos e requisitos de titulación serán obxecto de regulación nas bases específicas de cada convocatoria. SEGUNDA.- PRAZAS A CONVOCAR As prazas vacantes que rexerán estas Bases Xerais son as que se convocan polo sistema de concurso previstas na oferta de emprego público de estabilización de emprego temporal, aprobada por Resolución da Alcaldía do 23 de maio de 2022 e publicada no BOP de A Coruña nº 101, de data 30 de maio de 2022, que son as seguintes: - PRAZAS DE PERSONAL LABORAL: Previamente á publicación de cada convocatoria, se informará ao traballador/a afectado que se vai a convocar a súa praza e de que pode participar no referido proceso de selección. TERCEIRA.- REQUISITOS DOS ASPIRANTES 1) Con carácter xeral, para seren admitidos na realización destas probas selectivas os aspirantes deberán reunir os seguintes requisitos, sen prexuízo do que establezan as respectivas bases específicas de ingreso: a) Ter a nacionalidade española, sen prexuízo do disposto no artigo 57 do TREBEP, respecto do acceso ó emprego público de nacionais doutros estados. b) Ter cumpridos os dezaseis anos de idade e non superar, no seu caso, a idade máxima de xubilación forzosa. c) Posuír ou estar en condicións de obter o título académico esixido nas bases específicas para ingresar na praza o día en que remate o prazo de presentación de instancias. d) Posuír a capacidade funcional para o desempeño das tarefas habituais da praza ou posto a que aspira. e) Non estar separado mediante expediente disciplinario do servizo de calquera administración pública ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario, ou para exercer funcións similares ás que desempeñaban no caso do persoal laboral, no que estivese separado ou inhabilitado. No caso de ser nacional doutro estado, non atoparse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ó emprego público. f) Posuír un título acreditativo do nivel de coñecemento da lingua Galega correspondente a cada proceso de selección, que se especificará nas bases específicas. Os que non o acrediten deberán superar unha proba de coñecemento da lingua galega, de conformidade co previsto na base 9ª das presentes bases. g) Cumprir os demais requisitos esixidos para o ingreso nas respectivas bases específicas.2) Todos os requisitos sinalados no apartado anterior deberán posuílos os aspirantes o día que remate o prazo para presentar as solicitudes e conservalos na data da súa contratación como persoal laboral fixo. CUARTA.- SISTEMA DE SELECCIÓN O sistema de selección para acceder ás distintas prazas será o de concurso, que consistirá unicamente na valoración dos méritos alegados polos aspirantes. QUINTA.- SOLICITUDES 1.- Para tomar parte nas probas selectivas os interesados deberán presentar unha instancia dirixida ao Alcalde do Concello de Paderne. Os modelos de instancia estarán accesibles na web municipal e nas oficinas xerais da Casa do Concello.2.- Os/As interesados en participar no proceso selectivo deberán presentar a correspondente instancia no Rexistro Xeral do Concello de Paderne ou por calquera dos procedementos que prevé o artigo 16 da Lei 39/2015, do 1 de outubro, do procedemento administrativo común das Administracións Públicas, así como a través da sede electrónica do Concello de Paderne, no prazo de vinte (20) días hábiles contados a partir do día seguinte ó da publicación do anuncio da convocatoria no Boletín Oficial do Estado. O anuncio será publicado igualmente xunto coas bases na páxina web do Concello de Paderne e no taboleiro de anuncios municipal. A presentación fora de prazo suporá a non admisión do aspirante ao proceso selectivo.3.- Coa instancia os aspirantes deberán achegar os seguintes documentos orixinais ou copia cotexada dos mesmos: a) DNI, pasaporte ou documento de identidade correspondente ao Estado de procedencia. b) Título esixido nas bases específicas para tomar parte no procedemento. No caso de non posuír o título pero estar en condicións de obtelo deberanse achegar os xustificantes de telo solicitado e do pagamento, no seu caso, das taxas esixibles. c) O título acreditativo do nivel de coñecemento da lingua Galega correspondente a cada proceso de selección, que se especificará nas bases específicas. d) Se procede, relación dos méritos alegados e documentación acreditativa dos mesmos. Só se terán en conta os méritos que se xustifiquen documentalmente dentro do prazo de presentación de instancias.3.- A presentación da solicitude de participación no procedemento selectivo implica a aceptación plena e sen condicións das bases que rexen o proceso de selección. Os aspirantes quedan vinculados ós datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte.4.- A efectos de cumprimento da normativa de protección de datos de carácter persoal, os datos contidos na solicitude serán obxecto de tratamento automatizado para o desenvolvemento do proceso selectivo, e poderán ser cedidos de conformidade coa lei, podendo exercer o interesado ante o Concello os dereitos de acceso, rectificación, cancelación e oposición. SEXTA.- ADMISIÓN DE ASPIRANTES 1) Finalizado o prazo dos vinte días hábiles fixado para presentar as solicitudes o Concello de Paderne ditará resolución, no prazo máximo dun mes, declarando aprobada a lista de admitidos e excluídos, especificando, no seu caso, os motivos de exclusión, que se publicará no Boletín Oficial da Provincia, na páxina web municipal e no taboleiro de anuncios do Concello de Paderne.2) Os aspirantes excluídos disporán dun prazo de dez días hábiles, contados a partir do seguinte ó da publicación da resolución, para poder emendar, no seu caso, o defecto que motivase a exclusión. No suposto de producirse reclamacións deberá ditarse unha nova resolución estimándoas ou desestimándoas coa publicación da lista definitiva no Boletín Oficial da Provincia, na páxina web municipal e no taboleiro de anuncios.3) Contra a resolución do Alcalde - Presidente, aprobatoria da lista definitiva, poderase interpoñer recurso potestativo de reposición ante o mesmo órgano que o ditou, no prazo dun mes a partir do día seguinte ó desta notificación ou ben recurso contencioso - administrativo perante o Xulgado do Contencioso - Administrativo de A Coruña.4) O feito de figurar incluído na relación de admitidos non prexulga que se lles recoñeza ós interesados posuíren os requisitos esixidos no procedemento selectivo convocado, que deberán ser xustificados documentalmente no suposto de que os aspirantes admitidos superen as probas selectivas. SÉTIMA.- TRIBUNAL CUALIFICADOR 1. Os membros dos tribunais cualificadores serán designados polo Alcalde - Presidente segundo o disposto no artigo 60 do TREBEP.2. Cada un dos tribunais cualificadores estará integrado por cinco membros titulares e cinco suplentes: presidente, secretario e tres vogais, procurando na medida do posible á paridade entre homes e mulleres. A súa composición será predominantemente técnica e os seus membros deberán pertencer a un corpo, escala ou categoría profesional para o que se requira unha titulación ou especialización igual ou superior á esixida para o acceso os postos convocados.3. A pertenza aos órganos de selección será sempre a título individual, non podendo ostentarse en representación nin por conta de ninguén.4. Non poderán formar parte dos tribunais as persoas de elección ou designación política, os funcionarios interinos, o persoal laboral temporal e o persoal eventual.5. Cada tribunal poderá dispoñer a incorporación ós seus traballos de asesores especialistas, con voz e sen voto, cando a natureza ou as circunstancias dalgunha das probas así o aconselle, limitándose os mencionados asesores a prestaren a súa colaboración nas súas especialidades técnicas.6. O Alcalde - Presidente, antes de que teña lugar cada unha das probas e xuntamente coa lista de admitidos, publicará no Boletín Oficial da Provincia, na páxina web municipal e no taboleiro de anuncios da corporación a resolución pola que se nomean os membros titulares e suplentes do tribunal cualificador.7. Os membros dos tribunais deberán absterse de intervir, comunicándolle ó presidente cando concorra neles algunha das circunstancias previstas no artigo 23 da Lei 40/2015, de 1 de outubro, de réxime xurídico do sector público (LRXSP), ou cando realizasen tarefas de preparación de aspirantes durante os cinco anos anteriores á publicación desta convocatoria. Así mesmo, as persoas aspirantes poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 24 da LRXSP.8. O tribunal cualificador deberá constituírse na data que designe o Alcalde - Presidente para cada un dos procesos selectivos convocados, entendéndose validamente constituído cando asista a maioría absoluta dos membros de cada tribunal, titulares ou suplentes. Na sesión constitutiva de cada tribunal adoptaranse as decisións pertinentes para o correcto desenvolvemento das probas selectivas.9. A partir da sesión de constitución de cada tribunal, para actuar validamente, requirirá a presenza da maioría absoluta dos seus membros, titulares ou suplentes, e axustará as súas actuacións en todo momento ó disposto na LRXSP e ás bases xerais e ás específicas reguladoras de cada convocatoria.10. Cada tribunal cualificador adoptará as medidas precisas naqueles casos que resulte necesario para que os aspirantes con discapacidade gocen de similares condicións para realizaren os exercicios ás do resto dos demais aspirantes, dispoñendo, no seu caso, as posibles adaptacións de tempo e de medios.11. En caso de ausencia do presidente titular e do presidente suplente actuará no seu lugar o vogal designado en primeira orde.12. Os membros do tribunal e os seus asesores que asistan ás sesións percibirán as axudas de custo pola súa asistencia segundo a contía legalmente establecida. OITAVA.- CUALIFICACIÓN DOS MÉRITOS DO CONCURSO 1. Na fase de concurso comprobaranse e cualificaranse os méritos alegados polos aspirantes, que deben xustificarse con documentos orixinais ou copias cotexadas. A puntuación máxima será de 100 puntos, distribuídos do seguinte xeito: A) Méritos profesionais (Máximo 60 puntos): A. I. Por servizos prestados no mesmo corpo, escala ou categoría no Concello convocante: 0,30 puntos por cada mes completo de servizos prestados, ata un máximo de 60 puntos. A. II. Por servizos prestados no mesmo corpo, escala ou categoría noutras Administracións Públicas: 0,20 puntos por cada mes completo de servizos prestados, ata un máximo de 60 puntos. Non se valorarán as fraccións de mes, entendendo un mes por 30 días naturais. A experiencia dos servizos prestados a tempo parcial será valorada de forma proporcional. Os méritos profesionais deberán acreditarse mediante certificación expedida polo órgano competente da Administración pública correspondente, na que deberá figurar, como mínimo: a administración pública, o vínculo ou réxime xurídico, o posto ou praza desempeñado, o corpo, escala ou categoría, a porcentaxe de xornada e o cómputo total de días, meses e anos traballados. Para tal efecto non se terán en conta as fotocopias de contratos de traballo, nin a vida laboral expedida pola tesourería xeral da Seguridade Social. Enténdese por servizos prestados na Administración pública os que derivan dunha contratación laboral, ou da condición de persoal funcionario de carreira ou interino, en calquera das súas modalidades. B) Formación profesional (Máximo 40 puntos): B. I) Por cursos de formación convocados, organizados ou impartidos por Administracións Públicas ou homologados, ou outras entidades do sector público, universidades, colexios oficiais, ou os impartidos no ámbito da formación para o emprego ou os acordos da formación continua, cuxo contido estea directamente relacionado coas funcións propias da praza obxecto da convocatoria. Valoraranse en todas as prazas a formación de carácter transversal (cursos de linguaxe administrativa do idioma galego, os relacionados coa prevención, a igualdade, a protección de datos, a atención ao cidadán, a protección do medio ambiente dende o ámbito laboral e os de contido ofimático, entre outros). Os cursos de formación valoraranse a razón de 0,20 puntos por cada hora de formación. A acreditación da formación realizarase mediante títulos, diplomas, certificados ou calquera outro documento con validez legal, que acredite a denominación da acción formativa, número de horas (no suposto de constar os créditos computarase a súa equivalencia en horas), e nome da entidade que a organiza. Non se terán en conta os certificados ou diplomas nos que non se especifique a duración do curso en número de horas ou número de créditos. B. II) Por acreditar titulacións académicas oficiais que non se correspondan coa titulación mínima esixida para acceder ao proceso de selección, a puntuación que corresponde neste apartado será: - Por cada titulación académica superior ao nivel de titulación requirido para o acceso ao proceso selectivo de estabilización: 3,00 puntos.2. Os aspirantes disporán de un prazo de dez días hábiles contados a partir do seguinte ó da publicación da cualificación da fase de concurso para formular alegacións.3. De ser o caso, non se poderá valorar aquela formación (curso, master, posgrado, etc.) a cal sexa requisito necesario para acceder á convocatoria específica. NOVENA.- COÑECEMENTO DA LINGUA GALEGA Os aspirantes deberán posuír un título acreditativo do nivel de coñecemento da lingua galega correspondente á praza a estabilizar, que se concretará nas bases específicas. Os aspirantes que non o acrediten deberán superar unha proba de coñecemento que, en ningún caso, computará como mérito e que se realizará ós efectos de garantir o dereito de participar no proceso selectivo de estabilización para aquelas persoas que non posuíran o título acreditativo de galego con anterioridade á convocatoria. A tales efectos, estes aspirantes deberán sinalar na súa solicitude de participación en dito proceso selectivo esta circunstancia. A proba de coñecemento da lingua galega realizarase unha vez finalizado o concurso de méritos a aquelas persoas propostas para a obtención de praza e consistirá na realización dunha proba escrita que serva para acreditar o coñecemento do idioma galego, nun tempo máximo de 30 minutos, e cualificarase como apta ou non apta. No caso de que esta proba de coñecemento non puntuable sexa cualificada como non apta, a persoa candidata será excluída do proceso de selección e a seguinte coa puntuación de méritos máis alta será proposta para a obtención da praza. Se esta persoa non tivese acreditado con anterioridade o coñecemento da lingua galega correspondente, deberá someterse á referida proba de galego cos mesmos efectos expostos con anterioridade. DÉCIMA.- CUALIFICACIÓN FINAL E RELACIÓN DE APROBADOS 1. A cualificación final do proceso selectivo estará determinada pola suma das puntuacións obtidas na fase de concurso.2. Determinada a cualificación final dos aspirantes o tribunal fará pública a relación de aprobados por orde de puntuación no taboleiro de anuncios e na páxina web da corporación.3. O tribunal non poderá en ningún caso aprobar nin declarar que superou as probas selectivas un número superior de aspirantes ó de postos convocados en cada proceso selectivo. Calquera proposta de aprobados que contraveña o establecido anteriormente será nula de pleno dereito.4. No suposto de empate nas puntuacións totais finais de dous ou máis aspirantes, este resolverase de conformidade cos seguintes criterios ata que se resolva: 1º.- En caso de infrarrepresentación do sexo feminino, o empate resolverase a prol da muller. Enténdese, para estes efectos, a existencia de infrarrepresentación cando no corpo, escala, grupo ou categoría exista unha diferenza porcentual de, polo menos, vinte puntos entre o número de mulleres e o número de homes.2º.- Maior puntuación obtida na cualificación de méritos no apartado 1. A. I.3º.- Maior puntuación obtida na cualificación de méritos no apartado 1. A. II.4º.- Maior puntuación obtida na cualificación de méritos no apartado 1. B. I.5º.- Maior puntuación obtida na cualificación de méritos no apartado 1. B. II.6º.- De persistir o empate, este resolverase por sorteo. DÉCIMO PRIMEIRA.- RÉXIME DE INCOMPATIBILIDADES Os aspirantes que resulten contratados quedarán sometidos ó réxime de incompatibilidades vixente. DÉCIMO SEGUNDA.- ACHEGA DE DOCUMENTOS POR PARTE DOS ASPIRANTES APROBADOS 1. A relación de aprobados, publicada no taboleiro de anuncios e na páxina web do Concello de Paderne, conterá unha advertencia recordándolles ós aspirantes aprobados que deberán presentar a documentación sinalada nas bases para xustificar que cumpren os requisitos esixidos para accederen ó posto convocado.2. Os aspirantes propostos disporán dun prazo de 20 días hábiles, contados dende a publicación da relación de aprobados, para presentar os seguintes documentos orixinais ou copias cotexadas dos mesmos: a) Documento nacional de identidade. b) Título académico esixido para o ingreso. c) Certificado ou informe médico acreditativo de non padecer enfermidade nin defectos físicos e/ou psíquicos que incapacite para o exercicio das funcións das prazas convocadas, expedido por facultativo/a do Servizo Galego de Saúde ou similar que lle corresponda. d) Declaración xurada de non ter sido separado do servizo das administracións públicas e non estar incurso nalgunha das causas de incapacidade ou incompatibilidade determinadas na lexislación vixente. e) Documentación xustificativa daqueles outros requisitos esixidos para o ingreso nas bases específicas de cada proceso selectivo.3. Ante a imposibilidade, debidamente xustificada, de presentar os documentos sinalados, os aspirantes poderán acreditar que reúnen as condicións esixidas mediante calquera outro medio de proba admitido en dereito.4. Quen non presentase a documentación sinalada anteriormente dentro do prazo fixado, salvo causa de forza maior, non poderá ser contratado como persoal laboral fixo, nin tampouco se do exame da documentación se deducise que carece dalgún requisito. DÉCIMO TERCEIRA.- CONTRATACIÓN 1. Concluído o proceso selectivo, os aspirantes aprobados, cun número que non poderá exceder en ningún caso o de postos convocados, serán contratados como persoal laboral fixo pola alcaldía - presidencia, unha vez que xustifiquen documentalmente o cumprimento dos requisitos previstos nestas bases para o ingreso.2. A proposta do tribunal cualificador terá carácter vinculante para a alcaldía - presidencia, que ordenará a publicación das contratacións no Boletín Oficial da Provincia, sen prexuízo da formalización do preceptivo contrato de traballo unha vez que se practique a notificación persoal de contratación.3. No prazo máximo de 1 mes a partir da publicación da contratación, procederase á formalización do preceptivo contrato de traballo. DÉCIMO CUARTA.- BOLSAS DE EMPREGO As/os candidatos/as que non obteñan unha das prazas convocadas, formarán parte dunha bolsa de emprego, de conformidade co establecido na disposición adicional cuarta da Lei 20/2021, para os efectos de seren contratados/as como persoal laboral temporal, nos termos do establecido nos criterios de xestión das listas de reserva do Concello vixentes e normativa de concordante aplicación. Nestas bolsas integraranse aqueles candidatos que, participando no proceso selectivo correspondente, e non superando este, obteñan unha puntuación mínima que se considere suficiente (50% da puntuación total). DÉCIMO QUINTA.- CARÁCTER VINCULANTE DAS BASES Estas Bases Xerais vincularán ó Concello de Paderne, os tribunais cualificadores e os aspirantes que participen nos procesos selectivos que sexan convocados a través das bases específicas de cada proceso selectivo. DÉCIMO SEXTA.- INCIDENCIAS Os tribunais de cada proceso selectivo quedan facultados para interpretar as bases da convocatoria, así como para resolver cantas dúbidas e incidencias presente a súa aplicación e poderán adoptar os acordos necesarios procurando a boa orde e desenvolvemento do proceso selectivo. DÉCIMO SÉTIMA.- RÉXIME XURÍDICO Os procesos selectivos regularanse polo disposto nestas Bases Xerais e as específicas de cada unha das convocatorias e, no non previsto nestas, pola Lei 20/2021, do 28 de decembro; polo Real decreto lexislativo 5/2015, de 30 de outubro, polo que se aproba o Texto refundido da Lei do estatuto básico do empregado público; pola Lei 2/2015, de 29 de abril, que aproba a Lei do emprego público de Galicia; polo Real decreto lexislativo 781/1986, de 18 de abril, polo que se aproba o Texto refundido das disposicións legais vixente en materia de réxime local (artigos do 134 ao 137 ); polo Real decreto 896/1991, de 7 de xuño, sobre o procedemento de selección na Administración local; polo Decreto 95/1991, de 20 de marzo, polo que se aproba o Regulamento de selección de persoal da Administración da Comunidade Autónoma de Galicia; e polo Real decreto 364/95, polo que se aproba o Regulamento xeral de ingreso do persoal ao servizo da Administración do Estado. DÉCIMO OITAVA.- DISPOSICIÓN FINAL Estas bases xerais e cantos actos administrativos deriven das mesmas e das actuacións dos tribunais poderán ser impugnadas nos casos e na forma establecidos pola LPACAP e a Lei 29/1998, de 13 de xullo, reguladora da xurisdición contencioso-administrativa. A Administración tamén poderá, no seu caso, revisar as resolucións dos tribunais segundo o previsto na LPACAP. BASES ESPECÍFICAS BASES ESPECÍFICAS QUE REGULAN O PROCESO SELECTIVO DUNHA (1) PRAZA DE AXENTE DE EMPREGO E DESENVOLVEMENTO LOCAL (LABORAL FIXO) CORRESPONDENTE AO PROCESO DE ESTABILIZACIÓN DE EMPREGO TEMPORAL DO CONCELLO DE PADERNE, QUE SE CONVOCA POLO SISTEMA DE CONCURSO. PRIMEIRA.- Descrición da praza.1.- É obxecto desta convocatoria unha (1) praza de persoal laboral fixo con denominación de “Axente de Emprego e Desenvolvemento Local”, con categoría de Axente de Emprego e Desenvolvemento Local, pertencente ao grupo laboral II e con xornada a tempo completo.2.- A citada praza está dotada coas retribucións básicas correspondentes ao devandito grupo de titulación e as complementarias consignadas no vixente orzamento municipal para a mesma.3.- As funcións principais da praza obxecto da convocatoria son as seguintes: - Xestión de políticas activas de emprego e actividades de fomento do emprendemento e desenvolvemento empresarial. - Planificación estratéxica e xestión de proxectos. - Dinamización económica do territorio a través da prospección de recursos. - Promoción da cultura emprendedora, o autoemprego e o cooperativismo. - Información e asesoramento ás empresas. - Solicitude, tramitación e xustificación de subvencións (Emprego, conciliación, turismo, medio ambiente, entre outras). - Prestar asesoramento en materia de formación, orientación e inserción. Atención os desempregados (orientación ao emprego, formación, certificados de profesionalidade, competencias clave, etc). - Colaborar na tramitación de expedientes en materia de selección de persoal e de prevención de riscos laborais. - Solicitude, tramitación e xustificación de axudas con fondos Europeos. - Organización de actividades encamiñadas á promoción e desenvolvemento económico do Concello. - Desenvolvemento de programas e actividades encamiñadas a protección de medio ambiente e o desenvolvemento sostible. - Realización de accións orientadas ao fomento do turismo. - Prestar asistencia técnico-administrativa na tramitación dos expedientes que lle sexan encomendados no eido da súa capacitación profesional e competencial. - Realización de informes, dentro do seu eido competencial e profesional. - Calquera outra, propia da súa capacitación profesional, e vinculada co eido competencial no que se integra. SEGUNDA.- Condicións das persoas aspirantes. Ademais dos requisitos sinalados na base Terceira das bases xerais, as persoas aspirantes deberán estar en posesión de: - O título de Grao universitario ou equivalente en Dereito, ou Dirección e Administración de Empresas, ou Ciencias Económicas, ou Ciencias Empresariais, ou Ciencias do Traballo, ou Relacións Laborais e Recursos Humanos, ou titulacións equivalentes ou superiores que habiliten para o acceso á praza convocada, ou estar en condicións de obtelo á data de finalización do prazo de presentación de solicitudes. - O título CELGA nivel 4 ou equivalente homologado, ou estar en condicións de obtelo coma máximo á data de remate de presentación de solicitudes. Os aspirantes que non o acrediten deberán superar unha proba de coñecemento da lingua galega, de conformidade co previsto na base 9ª das bases xerais. TERCEIRA.- Fase de concurso. Os méritos do concurso valoraranse de conformidade co previsto nas bases xerais. BASES ESPECÍFICAS QUE REGULAN O PROCESO SELECTIVO DUNHA (1) PRAZA DE TRABALLADOR/A SOCIAL (LABORAL FIXO) CORRESPONDENTE AO PROCESO DE ESTABILIZACIÓN DE EMPREGO TEMPORAL DO CONCELLO DE PADERNE, QUE SE CONVOCA POLO SISTEMA DE CONCURSO. PRIMEIRA.- Descrición da praza.1.- É obxecto desta convocatoria unha (1) praza de persoal laboral fixo con denominación de “Traballador/a Social”, con categoría de Traballador/a Social, pertencente ao grupo laboral II e con xornada a tempo completo.2.- A citada praza está dotada coas retribucións básicas correspondentes ao devandito grupo de titulación e as complementarias consignadas no vixente orzamento municipal para a mesma.3.- As funcións principais da praza obxecto da convocatoria son as seguintes: - Responsabilizarse da atención primaria no eido dos servizos sociais, dentro do marco competencial atribuído ás administracións locais pola normativa de referencia. - Elaborar programas de actuación e intervención social. - Investigar e avaliar necesidades e situacións sociais. - Participación na xestión das prestacións económicas e o seguimento dos correspondentes proxectos personalizados de intervención nos termos establecidos na normativa específica en materia de inclusión social (RISGA/AIS). - Participación na xestión das prestacións destinadas a garantir a autonomía persoal e a atención á dependencia, nos termos establecidos na normativa. - Coordinación do servizo de axuda no fogar libre concorrencia (xestión directa), seguimento do programa e tramitación dos expedientes (información á poboación sobre o procedemento, elaboración de informe social de valoración-proposta). - Coordinación do servizo de axuda a persoas con Dependencia e seguimento do programa (xestión indirecta). - Organización de actividades para sectores de poboación específicos relacionados co seu eido competencial: persoas maiores (festa de maiores, aniversario do fogar do maior, excursións e saídas) muller (conmemoración do día da muller, día internacional contra a violencia contra a muller) familia (actividades de conciliación e campamentos de verán), entre outros. - Solicitude, xestión e xustificación de subvencións propias do seu eido competencial. - Prestar asistencia técnico-administrativa na tramitación dos expedientes que lle sexan encomendados no eido da súa capacitación profesional e competencial. - Realizar as funcións propias do posto de traballador social, emitindo informes preceptivos dentro do seu eido competencial. - Calquera outra, propia da súa capacitación profesional, e vinculada co eido competencial no que se integra. SEGUNDA.- Condicións das persoas aspirantes. Ademais dos requisitos sinalados na base Terceira das bases xerais, as persoas aspirantes deberán estar en posesión de: - O título de Grao universitario ou equivalente en Traballo Social, ou estar en condicións de obtelo á data de finalización do prazo de presentación de solicitudes. - O título CELGA nivel 4 ou equivalente homologado, ou estar en condicións de obtelo coma máximo á data de remate de presentación de solicitudes. Os aspirantes que non o acrediten deberán superar unha proba de coñecemento da lingua galega, de conformidade co previsto na base 9ª das bases xerais. TERCEIRA.- Fase de concurso. Os méritos do concurso valoraranse de conformidade co previsto nas bases xerais. BASES ESPECÍFICAS QUE REGULAN O PROCESO SELECTIVO DUNHA (1) PRAZA DE EDUCADOR/A FAMILIAR (LABORAL FIXO) CORRESPONDENTE AO PROCESO DE ESTABILIZACIÓN DE EMPREGO TEMPORAL DO CONCELLO DE PADERNE, QUE SE CONVOCA POLO SISTEMA DE CONCURSO. PRIMEIRA.- Descrición da praza.1.- É obxecto desta convocatoria unha (1) praza de persoal laboral fixo con denominación de “Educador/a Familiar”, con categoría de Educador/a Social/Familiar, pertencente ao grupo laboral II e con xornada a tempo completo.2.- A citada praza está dotada coas retribucións básicas correspondentes ao devandito grupo e subgrupo de titulación e as complementarias consignadas no vixente orzamento municipal para a mesma.3.- As funcións principais da praza obxecto da convocatoria son as seguintes: - Apoiar ás familias para a superación de situacións de necesidade e/ou de risco social. - Propiciar o desenvolvemento axeitado das funcións educativas e socializadoras das familias para acadar a súa autonomía. - Deseñar e realizar a posta en marcha de programas e actuacións de intervención, orientación, asesoramento, inserción e prevención social orientados aos usuarios dos servizos prestados. - Dar información, orientación e asesoramento de recursos e lexislación dentro do seu eido competencial. - Prestar a atención psicolóxica propia da súa capacitación profesional. - Prestar orientación, asesoramento e apoio familiar/escolar. - Colaborar e participar noutros programas e proxectos propios da súa capacitación profesional (programa de atención temperá, escolas de educación infantil, centro de maiores, etc). - Prestar asistencia técnico-administrativa na tramitación dos expedientes que lle sexan encomendados no eido da súa capacitación profesional e competencial. - Realizar informes dentro do seu eido competencial. - Prestar asesoramento, cando así sexa requirido, e dentro da súa capacitación profesional e competencial, respecto de actuacións levadas a cabo noutros departamentos ou institucións. - Calquera outra, propia da súa capacitación profesional, e vinculada co eido competencial no que se integra. SEGUNDA.- Condicións das persoas aspirantes. Ademais dos requisitos sinalados na base Terceira das bases xerais, as persoas aspirantes deberán estar en posesión de: - O título de Grao universitario ou equivalente en Traballo Social, ou Educación Social, ou Psicoloxía, ou Pedagoxía, ou titulacións equivalentes ou superiores que habiliten para o acceso á praza convocada, ou estar en condicións de obtelo á data de finalización do prazo de presentación de solicitudes. - O título CELGA nivel 4 ou equivalente homologado, ou estar en condicións de obtelo coma máximo á data de remate de presentación de solicitudes. Os aspirantes que non o acrediten deberán superar unha proba de coñecemento da lingua galega, de conformidade co previsto na base 9ª das bases xerais. TERCEIRA.- Fase de concurso. Os méritos do concurso valoraranse de conformidade co previsto nas bases xerais. BASES ESPECÍFICAS QUE REGULAN O PROCESO SELECTIVO DUNHA (1) PRAZA DE TÉCNICO/A DE CULTURA (LABORAL FIXO) CORRESPONDENTE AO PROCESO DE ESTABILIZACIÓN DE EMPREGO TEMPORAL DO CONCELLO DE PADERNE, QUE SE CONVOCA POLO SISTEMA DE CONCURSO. PRIMEIRA.- Descrición da praza.1.- É obxecto desta convocatoria unha (1) praza de persoal laboral fixo con denominación de “Técnico/a de Cultura”, con categoría de Técnico/a Cultural, pertencente ao grupo laboral III e con xornada a tempo completo.2.- A citada praza está dotada coas retribucións básicas correspondentes ao devandito grupo e subgrupo de titulación e as complementarias consignadas no vixente orzamento municipal para a mesma.3.- As funcións principais da praza obxecto da convocatoria son as seguintes: - Asumir o deseño, materialización e desenvolvemento práctico de actividades e actuacións relativas ao eido da promoción cultural, deportiva e xuvenil. - Seguimento operativo daquelas actividades que dende o seu eido competencial se poñan en marcha, garantindo o seu adecuado desenvolvemento. - Incentivación e organización da participación veciñal nos programas e/ou actividades do Concello propias do seu eido competencial. - Coordinación dos monitores das actividades levadas a cabo no seu eido competencial. - Execución de actividades de tempo libre para a promoción do turismo e coñecemento do patrimonio cultural e artístico tanto local como rexional - Solicitude, xestión e xustificación de subvencións propias do seu eido competencial. - Supervisión do estado e coordinación do uso das instalación municipais propias do seu eido competencial. - Colaboración con outros departamentos respecto da xestión de actividades de dinamización que sexan propias da súa capacitación profesional. - Prestar asistencia técnico-administrativa na tramitación dos expedientes que lle sexan encomendados no eido da súa capacitación profesional e competencial. - Realizar informes dentro do seu eido competencial. - Calquera outra, propia da súa capacitación profesional, e vinculada co eido competencial no que se integra. SEGUNDA.- Condicións das persoas aspirantes. Ademais dos requisitos sinalados na base Terceira das bases xerais, as persoas aspirantes deberán estar en posesión de: - O título de Bacharelato ou titulacións equivalentes ou superiores que habiliten para o acceso á praza convocada, ou estar en condicións de obtelo á data de finalización do prazo de presentación de solicitudes. - O título CELGA nivel 4 ou equivalente homologado, ou estar en condicións de obtelo coma máximo á data de remate de presentación de solicitudes. Os aspirantes que non o acrediten deberán superar unha proba de coñecemento da lingua galega, de conformidade co previsto na base 9ª das bases xerais. TERCEIRA.- Fase de concurso. Os méritos do concurso valoraranse de conformidade co previsto nas bases xerais. En Paderne a 20 de decembro de 2022.- O ALCALDE D. César Longo Queijo